
BUCUREŞTI / 14:32, 19.03.2009
Funcţia de preşedinte al PNL este disputată la Congresul extraordinar de vineri şi sâmbătă de liberalii Călin Popescu Tăriceanu şi Crin Antonescu, cea de prim-vicepreşedinte fiind vizată de Orban, Atanasiu, Petrache şi Stavarache, iar cele 14 de vicepreşedinte sunt vizate de un număr de 34 liberali.
Tăriceanu şi Antonescu candidează la preşedinţie
Conform centralizatorului candidaturilor liberale, pentru funcţia de preşedinte al PNL se vor bate la Congresul extraordinar actualul preşedinte Călin Popescu Tăriceanu şi vicepreşedintele Crin Antonescu. Tăriceanu şi-a depus candidatura în 17 martie, iar Antonescu în 16 martie.

În cazul în care Călin Popescu Tăriceanu pierde alegerile pentru şefia PNL, acesta va deveni membru de drept în BPC şi Consiliul Naţional Executiv, ca urmare a prevederilor statutare care conferă acest privilegiu foştilor preşedinţi ai partidului.

În cazul în care Crin Antonescu pierde alegerile, acesta nu va face parte din noul BPC, putând fii membru de drept al organismelor de conducere care au parlamentarii în componenţă sau vicepreşedinţii PNL Bucureşti.

Orban, Athanasiu, Petrache şi Stavarache vor să fie prim-vicepreşedinţi
Funcţia de prim-vicepreşedinte, reînfiinţată la propunerea a 21 de filiale teritoriale, este râvnită de patru liberali : Ludovic Orban, susţinut de Antonescu, Theodor Atanasiu susţinut de organizaţiile din Transilvania, Marian Petrache susţinut de organizaţiile din sud şi Romeo Stavarache susţinut de aleşii locali.

Conform centralizatorului de candidaturi, pentru cele 21 de locuri în BPC se vor lupta 54 de liberali, dintre care un număr de 34 liberali îşi doresc funcţia de vicepreşedinte.

Liberalul Ion Sterian a decis să-şi retragă candidatura pentru un loc de membru în BPC, iar liberalii Sandu Căpîlnaşiu şi Ovidius Mărcuţianu nu au vechimea de doi ani stipulată de noul staut. 
Pentru calitatea de membru vor concura liberali precum Cristian Anghel - preşedintele PNL Maramureş, Teodor Atanasiu, Theodora Bertzi, Cristian Buşoi, Liviu Câmpanu, Mariana Câmpeanu, Aristotel Căncescu preşedinte CJ Braşov, Daniel Chiţoiu, Adrian Cioroianu, Cristian David, deputatul Ciprian Dobre, Victor Paul Dobre, Relu Fenechiu, Emilian Frâncu, Ioan Ghişe, Puiu Haşotti, Rareş Mănescu, Teodor Meleşcanu, Adrian Miuţescu Gheorghe, Vlad Moisescu, Dan Morega, Dan Motreanu, Marius Nicoară preşedintele PNL Cluj, Eugen Nicolăescu, Norica Nicolai, Stejărel Olaru, Cristina Pocora, Cornel Popa preşedinte PNL Bihor, Zvetlana Preoteasa, Dan Ruşanu, Nini Săpunaru, George Scutaru, Adrian Semcu preşedinte Prahova, Romeo Stavarache, Gigel Ştirbu Gigel-Sorinel, Radu Stroe, Ioan Timiş, Horea Uioreanu, Dorinel Ursărescu, Mihai Voicu şi Varujan Vosganian.

Pentru cele opt locuri în BPC alocate reprezentanţilor celor mai bine cotate organizaţii la alegeri, care să fie aleşi de congres, şi-au depus candidaturile următorii liberali: Lucian Iliescu pentru organizaţia PNL Giurgiu, Răducu Filipescu pentru Călăraşi, Mircia Muntean pentru Hunedoara, Andronic Liviu, Câmpanu Liviu şi Ţurcanu Florin pentru Botoşani, Emilian Frâncu pentru Vâlcea; Gheorghe Constantin Silviu, Petrache Marian, Zamfir Gabriel Sorin pentru Ilfov, Almajanu Marin pentru Teleorman; Palăr Ionel şi Stavarache Romeo pentru Bacău

34 liberali vor funcţia de vicepreşedinte
Pentru cele 14 funcţii de vicepreşedinte şi-au repus candidatura Norica Nicolai, Varujan Vosganian, Teodor Meleşcanu, Eugen Nicolăescu, Adrian Cioroianu, Cristian David, Mihai Voicu, Atanasiu Teodor, Paul Victor Dobre, Puiu Haşotti şi Dan Radu Ruşanu.

Liberalii Almajanu Marin, Anghel Cristian, Bîgiu Marian Cristinel, Buşoi Cristian Silviu, Câmpanu Liviu, Câmpeanu Mariana, Căncescu Aristotel Adrian, Cazan Mircea Vasile, Chiţoiu Daniel, Fenechiu Relu, Filipescu Răducu, Frîncu Emilian, Gheorghe Constantin, Ghişe Ioan, Iliescu Lucian, Mănescu Rareş, Mazilu Liviu Lucian, Moisescu Vlad, Muntean Mircia, Nicoară Marius Petre, Petrache Marian, Popa Cornel şi Stavarache Romeo vor şi ei să câştige o funcţie de vicepreşedinte.

Liberalii care au candidat pentru funcţia de vicepreşedinte vor disputa cele 14 locuri cu cei opt reprezentanţi ai filialelor cu scoruri bune la alegeri, în cazul în care aceştia îşi afirmă intenţia de a candida.

Olteanu şi Adomniţei nu candidează
La acest congres, liberaul Bogdan Olteanu a renunţat la candidatură, menţionând că nu mai intenţionează să candideze nici pentru un nou mandat de preşedinte al Curţii de Onoare şi Arbitraj a PNL, dorindu-şi să fie un bun parlamentar de Opoziţie.

Nici fostul ministru al Educaţiei, Cristian Adomniţei nu candidează pentru vreo funcţie sau pentru calitatea de membru în BPC.

Pentru Curtea de Onoare şi Arbitraj şi-au depus candidatura un număr de 53 de liberali, iar pentru Comisia de Cenzori ai PNL doar 16.

